Diari Oficial de la Generalitat Valenciana


Sumari del DOGV 7761, del 15-04-2016 (2016/2245)

RESOLUCIÓ de 23 de març de 2016, de la Conselleria d'Hisenda i Model Econòmic, per la qual s'autoritza modificar, en l'annex de subvencions i transferències corrents del programa 762.10, Comerç Exterior, de la Conselleria d'Economia Sostenible, Sectors Productius, Comerç i Treball les dades descriptives de la línia S8013. Expedient número 11-003/16-014.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7761

Data del DOGV
:   15-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2245


Data del document
:   23-03-2016

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 23 de març de 2016, de la Conselleria d'Hisenda i Model Econòmic, per la qual s'autoritza modificar, en l'annex de subvencions i transferències corrents del programa 762.10, Comerç Exterior, de la Conselleria d'Economia Sostenible, Sectors Productius, Comerç i Treball les dades descriptives de la línia S8013. Expedient número 11-003/16-014. [2016/2245]  
L'annex de subvencions i transferències corrents del programa 762.10, Comerç Exterior, inclou la línia de concurrència competitiva S8013, «Promoció i suport a la promoció agrupada per part d'entitats de promoció exterior de la Comunitat Valenciana», que té com a finalitat adoptar mesures de suport per a la promoció de les empreses de la Comunitat en mercats exteriors.  
La Conselleria d'Economia Sostenible, Sectors Productius, Comerç i Treball, entén que les mesures que en la Direcció General d'Internacionalització s'estan adoptant per a incrementar el grau d'obertura de les empreses de la Comunitat, així com per a ajudar les empreses ja exportadores perquè milloren la seua posició als mercats exteriors, són complementàries a les que tradicionalment realitzen les mateixes empreses tant de forma individual com col·lectiva, per la qual cosa proposa modificar les dades descriptives de la línia, concretament la seua denominació, perquè les empreses i entitats puguen accedir a les ajudes no sols de forma agrupada sinó també de forma individual.  
  
A aquest efecte, considerant que es manté la finalitat i la resta de dades essencials d'aquesta i es respecten els principis de publicitat, concurrència i objectivitat, en virtut del que disposa l'article 20 de la Llei 11/2015, de Pressupostos de la Generalitat per a l'exercici 2016, aquesta Conselleria d'Hisenda i Model Econòmic adopta la següent resolució:  
  
  
Primer  
Modificar, en l'annex de subvencions i transferències corrents del programa 762.10, Comerç Exterior, les dades descriptives de la línia S8013, relatives a la seua denominació, en els termes següents:  
  
Denominació inicial Promoció i suport a la promoció agrupada per part d'entitats de promoció exterior de la Comunitat Valenciana  
Denominació modificada Suport a la promoció exterior de la Comunitat Valenciana  
  
  
València, 23 de març de 2016.- El conseller d'Hisenda i Model Econòmic: Vicent Soler i Marco.